**Hernádszentandrás Község Önkormányzat Képviselő-testületének**

**6/2017. (VII. 07.) önkormányzati rendelete**

**a településfejlesztési, településrendezési és településképi feladataival összefüggő**

**partnerségi egyeztetések szabályairól**

**Hernádszentandrás** Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 1. pontjában és az épített környezet alakításáról és védelméről szóló 1997. évi LXXVIII. törvény 6. § (1) bekezdésében, valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes területrendezési sajátos jogintézményekről szóló 314/2012. (XI. 8.) Korm. rendelet 29. §-ban (a továbbiakban: R.) meghatározott feladatkörében eljárva Hernádszentandrás községtelepülésfejlesztési, településrendezési és településképi feladataival összefüggő partnerségi egyeztetések szabályairól a következőket rendeli el:

**1. A rendelet hatálya**

**1. §**

E rendelet hatálya Hernádszentandrás község közigazgatási területére készülő településfejlesztési koncepció, integrált településfejlesztési stratégia, településrendezési eszközök, településképi arculati kézikönyv és településképi rendelet készítésének és módosításának partnerségi egyeztetésére terjed ki.

**2. Az egyeztetésben résztvevők/partnerek köre**

**2. §**

Hernádszentandrás község közigazgatási területére készülő fejlesztési dokumentumok, településrendezési eszközök és településképi dokumentumok készítése során a partnerségi egyeztetések résztvevői:

*állandó partnerek*:

1. Hernaádszentandrás községben állandó bejelentett lakcímmel, vagy ingatlantulajdonnal rendelkező magánszemély
2. valamennyi települési székhellyel, telephellyel rendelkező gazdálkodó szervezet
3. Hernádszentandrás község területén működő civil szervezetek, egyházak, érdekképviseleti szervek

*eseti partnerek*: érintettség esetén

1. a területi önkormányzat,
2. a szomszédos települési önkormányzatok,

**3. A tájékoztatás módja és eszközei**

**3. §**

 (1) A Polgármester a településfejlesztési, településrendezési és településképi dokumentum készítéséhez és módosításához az értelmezéshez szükséges részletezettségű és szükség esetén alátámasztó munkarészeket tartalmazó dokumentációt és tájékoztatást tesz közzé, az 1. mellékletben meghatározott módon és határidővel, egyúttal a megjelenésről felhívást tesz közé

a) teljes körű közzététel esetén:

 aa) a községi honlap főoldalán,

ab) az Önkormányzat hivatal épületében lévő hirdetőtáblán.

ac) lakossági fórumon tájékoztatást ad

b) részleges közzététel esetén:

ba) Hernádszentandrás község honlapján.

1. Az Önkormányzat a partnerek tájékoztatásának elősegítésére a „http://www.hernadszentandras.hu” honlapján (továbbiakban: községi honlap) külön tárhelyet biztosít a partnerségi egyeztetés során keletkező dokumentációk egységes megjeleníthetősége érdekében.

4. §

(1) A partnerek a honlapról letölthető, illetve Ináncsi Közös Önkormányzati Hivatal Hernádszentandrási Kirendeltségén (továbbiakban: Hivatal) átvehető 2. melléklet szerinti partneri adatlap felhasználásával a tájékoztatóban meghatározott határidőn belül észrevételt, javaslatot tehetnek, véleményt nyilváníthatnak

a) papír alapon a Hivatal címére (3852 Hernádszentandrás, Fő u. 41..)

b) elektronikus levélben hernadszentandras@gmail.com e-mail címre történő megküldéssel.

(2) Az előzetes tájékoztatás során a közzétett hirdetmény tájékoztatást nyújt az eljárás tárgyáról, megindításáról, az előzetes tájékoztató elérhetőségéről, az eljárás módjáról és a véleményezés módjáról és annak határidejéről.

(3) A véleményezési eljárás során a közzétett hirdetmény tájékoztatást nyújt az eljárás tárgyáról, az elkészült tervezet elérhetőségéről, a véleményezési módjáról és annak határ idejéről;

1. Lakossági fórum esetén, annak tárgyáról, helyéről és időpontjáról a lakossági fórum idejét megelőző 8 nappal korábban a helyben szokásos módon közzétett lakossági hirdetmény útján kell értesíteni a partnereket. A lakossági fórumról jelenléti ív és jegyzőkönyv készül, mely írásban rögzíti a javaslatokat, észrevételeket. A jegyzőkönyv tartalmazza a javaslattevő, észrevételező nevét és címét.
2. Amennyiben nincs lakossági fórum, a lakosság az észrevételeit, javaslatait a hirdetmény közzétételétől számított 8 napon belül teheti meg az (1) bekezdés szerint megadott papíralapú és elektronikus levélben benyújtott szövegszerű, indoklással ellátott véleményben.

(6) Az eseti partnerek az egyeztetési eljárásba az (1) bekezdés szerint megadott papíralapú és elektronikus levélben benyújtott szövegszerű, indoklással ellátott, a megadott határidőn belül benyújtott véleménnyel, észrevétellel, javaslattal élhetnek, melyen véleményezési eljárás tárgyát, a szervezet nevét, képviselőjét, postai címét, elérhetőségét meg kell jelölni.

**4. A vélemények kezelése, dokumentálása, nyilvántartása**

**5. §**

(1) A javaslatok, vélemények benyújtásának módja, határideje: javaslatot, véleményt írásos formában az önkormányzati hivatal titkárságán a tájékoztató megjelenésének első napjától számítva az előzetes tájékoztatási szakaszban 21 napon, a véleményezési szakaszban 30 napon, illetve az egyszerűsített eljárás véleményezési szakaszában legalább 15 napon belül lehet benyújtani.

(2) A javaslatok, vélemények dokumentálásának, nyilvántartásának módja az iratkezelés általános rendje szerint történik.

(3) A partner a 3.§ (1) bekezdésében meghatározott előzetes tájékoztatóval kapcsolatban kifejtheti előzetes javaslatait a településrendezési eszköz készítésével kapcsolatban. Meg kell jelölnie továbbá az eljárás további szakaszaiban a részvételi szándékát.

(4) Amennyiben a partner a tájékoztatási szakaszban a 3.§ (1) bekezdésében meghatározott határidőn belül részvételi szándékát nem jelzi, az eljárás további - véleményezési - szakaszban nem vesz részt, kifogást nem emelő véleményezőnek kell tekinteni.

(5) A partner a véleményezési szakaszban a meghatározott határidőn belül kifejtheti a dokumentummal kapcsolatos, indokolással alátámasztott véleményét, észrevételét. A jogszabályon alapuló véleményénél a jogszabály helyet meg kell jelölnie.

**6. §**

 (1) A partnerektől beérkezett véleményeket, észrevételeket a Hivatal a főépítész útján

a) nyilvántartásba veszi, összegzi és az iratkezelés általános szabályainak megfelelően az ügyiratban megőrzi;

b) kiértékeli és döntéselőkészítő javaslattal él a polgármesternek a vélemények elfogadásáról vagy elutasításáról, az el nem fogadott véleményeket indoklással látja el;

c) a polgármester a beérkezett véleményeket és a döntéselőkészítő javaslatot a R. 39. § (2) bekezdésében meghatározott döntés meghozatala érdekében ismerteti a képviselő-testülettel

d) A képviselő-testület döntése alapján a partnerségi egyeztetést lezáró - elfogadást vagy az indoklással alátámasztott elutasítást tartalmazó - határozatot

da) közzéteszi a hivatal hirdetőtábláján;

db) feltölti a honlap külön tárhelyére;

dc) elhelyezi az ügyiratban;

e) intézkedik a tervező felé az elfogadott véleményeknek a dokumentációban történő át-vezetéséről;

f) tájékoztatást küld a partnereknek.

**7. §**

Az Önkormányzat az elfogadott településfejlesztési koncepciót, integrált településfejlesztési stratégiát, településrendezési eszközöket, településképi arculati kézikönyvet és településképi rendeletet a hatálybalépést követő 10 napon belül a honlap külön tárhelyére feltölti.

**5. Az el nem fogadott javaslatok, vélemények indokolásának módja, dokumentálásuk, nyilvántartásuk rendje**

**8.§**

A Hivatal a főépítész útján valamennyi el nem fogadott véleményre indokolással alátámasztott válasz küld.

* 1. Az el nem fogadott javaslatok, vélemények indokolását a Hivatal feltölti a honlap által meghatározott tárhelyre, és erről hirdetményt jelentet meg a honlapon.
	2. Az el nem fogadott javaslatok, vélemények nyilvántartásának módja az iratkezelés általános szabálya szerint az ügyiratban lefűzve meg kell őrizni.

**6.** **Záró rendelkezések**

 **9. §**

(1) E rendelet a kihirdetését követő napon lép hatályba.

(2) E rendelet rendelkezéseit a hatályba lépést követően megkezdett eljárásokra, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelettel összhangban kell alkalmazni.

1. Hernádszentandrás község település-fejlesztéssel és településrendezéssel összefüggő partnerségi egyeztetési szabályzatáról szóló 40/2016.(VIII.10.) számú Képviselő-testületi határozatát a 314/2012. (XI. 8) Korm. rendelet 29. §-a alapján visszavonja.

 Üveges Gábor Nagyné Halmai Katalin

 **polgármester jegyző**

A rendelet kihirdetve: Hernádszentandrás, 2017. július 7.

Nagyné Halmai Katalin

 jegyző